พระราชบัญญัติยกฐานะศาลแขวงกบินทร์บุรีเป็นศาลจังหวัด พุทธศักราช 2481
ประกาศวันที่ 1938-03-06

content: พระราชบัญญัติ ยกฐานะศาลแขวงกบินทร์บุรีเป็นศาลจังหวัด พุทธศักราช ๒๔๘๑
content: โดยที่สภาผู้แทนราษฎรลงมติว่า สมควรยกฐานะศาลแขวงกบินทร์บุรีขึ้นเป็นศาลจังหวัด จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติยกฐานะศาลแขวงกบินทร์บุรีเป็นศาลจังหวัด พุทธศักราช ๒๔๘๑”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกฐานะศาลแขวงกบินทร์บุรีขึ้นเป็นศาลจังหวัด แต่จะเปิดทำการเป็นศาลจังหวัดเมื่อใด จะได้มีพระราชกฤษฎีกาประกาศอีกชั้นหนึ่ง
sectionNo: 4
content: มาตรา ๔ ให้ศาลจังหวัดกบินทร์บุรีมีเขตตลอดท้องที่อำเภอกบินทร์บุรี และอำเภออรัญญประเทศ ในจังหวัดปราจีนบุรี
sectionNo: 5
content: มาตรา ๕ บรรดาคดีเกินอำนาจศาลแขวงกบินทร์บุรีซึ่งค้างพิจารณาในศาลจังหวัดปราจีนบุรี ในวันที่เปิดทำการเป็นศาลจังหวัดดังระบุไว้ในมาตรา ๓ นั้น ให้คงพิจารณาพิพากษาต่อไปในศาลจังหวัดปราจีนบุรี
sectionNo: 6
content: มาตรา ๖ ให้รัฐมนตรีว่าการกระทรวงยุติธรรมมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พิบูลสงคราม นายกรัฐมนตรี
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา พล.อ. เจ้าพระยาพิชเยนทรโยธิน ตราไว้ณ วันที่ ๒๔ กุมภาพันธ์ พุทธศักราช ๒๔๘๑ เป็นปีที่๕ ในรัชกาลปัจจุบัน